Document ID: 32003R0673

32003R0673
L 097/18
JURNALUL OFÍCIAL AL UNIUNII EUROPENE
REGULAMENTUL (CE) NR. 673/2003 AL COMISIEI
din 14 aprilie 2003
de modificare a regulamentelor (CE) nr. 1143/98, (CE) nr. 1279/98, (CE) nr. 1128/1999, (CE) nr. 1247/1999 și (CE) nr. 140/2003 în ceea ce privește anumite contingente tarifare de anumite produse din sectorul cărnii de vită și mânzat originare din Polonia
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1254/1999 al Consiliului din 17 mai 1999 privind organizarea comună a pieței în sectorul cărnii de vită și mânzat (1), astfel cum a fost modificat ultima dată prin Regulamentul (CE) nr. 2345/2001 al Comisiei (2), în special articolul 32 alineatul (1),
întrucât:
(1)
Protocolul aprobat de Decizia 2003/263/CE a Consiliului din 27 martie 2003 privind semnarea și încheierea unui protocol de adaptare a aspectelor comerciale ale acordului european de stabilire a unei asocieri între Comunitățile Europene și statele lor membre, pe de o parte, și Republica Polonă, de cealaltă parte, pentru a ține seama de rezultatele negocierilor dintre părți în privința stabilirii de noi concesii agricole reciproce (3) a prevăzut noi concesii pentru importul de anumite produse din sectorul cărnii de vită și mânzat în cadrul contingentelor tarifare deschise de acordul menționat anterior. Acestea se aplică de la 1 aprilie 2003.
(2)
Regulamentul (CE) nr. 1143/98 al Comisiei din 2 iunie 1998 de stabilire a normelor de aplicare pentru un contingent tarifar de vaci și taurine, altele decât cele destinate sacrificării, din anumite rase de munte originare din unele țări terțe și de modificare a Regulamentului (CE) nr. 1012/98 (4), astfel cum a fost modificat ultima dată prin Regulamentul (CE) nr. 1096/2001 (5), Regulamentul (CE) nr. 1279/98 al Comisiei din 19 iunie 1998 de stabilire a normelor de aplicare pentru contingentele tarifare de carne de vită și mânzat prevăzute de regulamentele (CE) nr. 2290/2000, (CE) nr. 2433/2000, (CE) nr. 2434/2000, (CE) nr. 2851/2000 și (CE) nr. 1408/2002 ale Consiliului și în Decizia 2003/18/CE a Consiliului pentru Bulgaria, Republica Cehă, Slovacia, România, Republica Polonă și Republica Ungară (6), astfel cum a fost modificat ultima dată prin Regulamentul (CE) nr. 529/2003 (7), Regulamentul (CE) nr. 1128/1999 al Comisiei din 28 mai 1999 de stabilire a normelor de aplicare pentru un contingent tarifar de viței care nu depășesc 80 kilograme originari din anumite țări terțe (8), astfel cum a fost modificat ultima dată prin Regulamentul (CE) nr. 529/2003, Regulamentul (CE) nr. 1247/1999 al Comisiei din 16 iunie 1999 de stabilire a normelor de aplicare pentru un contingent tarifar de bovine vii cu greutate cuprinsă între 80 și 300 kilograme originare din anumite țări terțe (9), astfel cum a fost modificat ultima dată prin Regulamentul (CE) nr. 529/2003, și Regulamentul (CE) nr. 140/2003 al Comisiei din 27 ianuarie 2003 de stabilire a măsurii în care pot fi acceptate cererile de certificate de import depuse în ianuarie 2003 pentru contingentele tarifare de carne de vită și mânzat prevăzute de Regulamentul (CE) nr. 1279/98 pentru Republica Polonă, Republica Ungară, Republica Cehă, Slovacia, Bulgaria și România (10), modificat de Regulamentul (CE) nr. 529/2003, se modifică în consecință, cu efect de la 1 aprilie 2003.
(3)
Măsurile prevăzute de prezentul regulament sunt în conformitate cu avizul Comitetului de gestionare a cărnii de vită și mânzat,
ADOPTĂ PREZENTUL REGULAMENT:
Articolul 1
La articolul 1 alineatul (1) din Regulamentul (CE) nr. 1143/98, tabelul se înlocuiește cu următorul tabel:
Număr de ordine
Cod NC (11)
Descrierea produselor
Volumul contingentului în capete
Rata taxelor vamale
„09.4563
ex 0102 90 05
ex 0102 90 29
ex 0102 90 49
ex 0102 90 59
ex 0102 90 69
Vaci și taurine, altele decât cele destinate sacrificării, din următoarele rase de munte: sură, brună, galbenă, pătată de Simmenthal și de Pinsgau
7 000
6 % ad valorem (12)
Articolul 2
Regulamentul (CE) nr. 1279/98 se modifică după cum urmează:
1.
Titlul se înlocuiește cu următorul text:
„Regulamentul (CE) nr. 1279/98 al Comisiei din 19 iunie 1998 de stabilire a normelor de aplicare pentru contingentele tarifare de carne de vită și mânzat prevăzute de regulamentele (CE) nr. 2290/2000, (CE) nr. 2433/2000, (CE) nr. 2434/2000 și (CE) nr. 1408/2002 ale Consiliului și de deciziile 2003/18/CE și 2003/263/CE ale Consiliului pentru Bulgaria, Republica Cehă, Slovacia, Ungaria, România și Polonia”.
2.
La articolul 1, primul paragraf se înlocuiește cu următorul text:
„Orice import în Comunitate, efectuat în cadrul contingentelor stabilite de regulamentele (CE) nr. 2290/2000 (13), (CE) nr. 2433/2000 (14), (CE) nr. 2434/2000 (15) și (CE) nr. 1408/2002 (16) ale Consiliului și de deciziile 2003/18/CE (17) și 2003/263/CE (18); ale Consiliului, de produse prevăzute în anexa I la prezentul regulament este supus prezentării unui certificat de import.
3.
La articolul 3 alineatul (1), paragraful al doilea se înlocuiește cu următorul text:
„Prin «grupă de produse» în sensul literei (c) se înțelege:
-
fie produsele de la codurile NC 0201și 0202 originare din una dintre țările prevăzute în anexa I;
-
fie produsele de la codurile NC 0206 10 95, 0206 29 91, 0210 20 10, 0210 20 90, 0210 99 51, 0210 99 59 și 0210 99 90 originare din Ungaria;
-
fie produsele de la codurile NC 0206 10 95, 0206 29 91, 0210 20 și 0210 99 51 originare din România;
-
fie produsele de la codul NC 1602 50 10 originare din Polonia;
-
fie produsele de la codul NC 1602 50 originare din România.”
4.
Anexa I se înlocuiește cu textul prevăzut în anexa la prezentul regulament.
Articolul 3
La articolul 2 din Regulamentul (CE) nr. 1128/1999, alineatul (2) se înlocuiește cu următorul text:
„(2) Pentru cantitatea menționată la alineatul (1), rata taxelor vamale:
-
se reduce cu 80 % pentru animalele originare din Republica Cehă, Slovacia, Bulgaria, Estonia, Letonia și Lituania;
-
se reduce cu 90 % pentru animalele originare din Ungaria și România;
-
se elimină pentru animalele originare din Polonia.”
Articolul 4
La articolul 1 din Regulamentul (CE) nr. 1247/1999, alineatul (2) se înlocuiește cu următorul text:
„(2) Pentru cantitatea menționată la alineatul (1), rata taxelor vamale:
-
se reduce cu 80 % pentru animalele originare din Republica Cehă, Slovacia, Bulgaria, Estonia, Letonia și Lituania;
-
se reduce cu 90 % pentru animalele originare din Ungaria și România;
-
se elimină pentru animalele originare din Polonia.”
Articolul 5
La articolul 1 alineatul (2) din Regulamentul (CE) nr. 140/2003, litera (c) se înlocuiește cu următorul text:
„(c)
4 800 tone de produse de carne de vită și mânzat incluse în codurile NC 0201, 0202 și 1602 50 10 originare din Polonia”.
Articolul 6
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 aprilie 2003.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 14 aprilie 2003.

Labels: 3
17
18
6